पाएं अपने शहर की ताज़ा ख़बरें और फ्री ई-पेपरडाउनलोड करें
गांधी नगर इलाके में घर की छत पर बाथरूम में खून से लथपथ शख्स मिलने से इलाके में सनसनी फैल गई। परिजनों ने गंभीर रूप से जख्मी रविंदर कुमार (58) को निजी अस्पताल में पहुंचाया, जहां उसकी हालत गंभीर बताई जा रही है। उधर, इसकी सूचना मिलते ही एसीपी वरियाम सिंह और थाना डिवीजन 4 पुलिस मौके पर पहुंची। एसीपी सेंट्रल वरियाम सिंह ने बताया कि वह दिमागी तौर पर परेशान थे। इस वजह से उन्होंने खुद पर हमला किया। उनकी हालत ठीक नहीं है। बाकी मामले की जांच चल रही है।
पुलिस के मुताबिक रविंदर की इलाके में ही करियाना की दुकान है। घर पर पत्नी, बेटा-बहू और बेटी है। शनिवार दोपहर को रविंदर छत पर टहलने के लिए गए थे। जब शाम 4 बजे तक वो नीचे नहीं आए तो परिजन छत पर उन्हें खाना-खाने के लिए बुलाने को गए। वहां वो नजर नहीं आए, जब बाथरूम में देखा तो खून से लथपथ रविंदर अंदर पड़े थे। उ्होंने फिनाइल भी खा रखी थी। परिजन चिल्लाए और उन्होंने आसपास के लोगों को इकट्ठा कर गंभीर हालत में उन्हें सीएमसी अस्पताल पहुंचाया, जहां उनका इलाज चल रहा है। वहीं, परिजनों ने आरोप लगाया कि उन्होंने खुद को नहीं मारा, बल्कि छत पर कोई घात लगाकर बैठा था, जिसने सब किया है। फिलहाल पुलिस सभी तथ्य जुटा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn